**Mikko Kalevi Juusola** (s. 17. maaliskuuta 1998 Kuusamo) on suomalainen jääkiekkoilija. Hän on pelipaikaltaan vasen laitahyökkääjä.

Ura
---

### Seuraura

Juusola on Kuusamon Pallo-Karhujen kasvatti. Hän muutti 14-vuotiaana Ouluun ja siirtyi Oulun Kärppiin kaudeksi 2012–2013. Kaudella 2013–2014 Juusola voitti koko C-nuorten SM-karsintojen maalipörssin ja sijoittui pistepörssissä toiseksi edellään vain TUTO Hockeyn Santeri Virtanen. Hän oli myös C-nuorten SM-sarjan runkosarjassa Kärppien paras pistemies tehoilla 28+36=64, joilla Juusola sijoittui sarjan pistepörssissä kolmanneksi. Hän voitti myös tehoilla 6+17=23 pudotuspelien syöttöpörssin ja sijoittui pistepörssissä toiseksi edellään vain Janne Kuokkanen. Juusola voitti kauden päätteeksi C-nuorten SM-hopeaa. Kaudella 2014–2015 hän oli Kärppien B-nuorten paras pistemies ja syöttäjä tehoilla 15+27=42. Juusola voitti kauden päätteeksi B-nuorten Suomenmestaruuden.

Kaudeksi 2015–2016 Juusola siirtyi Kalevan Pallon A-nuoriin. Hänet valittiin A-nuorten SM-liigan syyskuun 2017 kuukauden tulokaspelaajaksi. Juusola voitti kauden päätteeksi A-nuorten SM-pronssia. Kaudella 2016–2017 hän nousi KalPan varakapteeniksi. Juusola voitti joukkueen sisäisen piste-, maali- ja syöttöpörssin tehoilla 20+34=54, joilla hän jakoi koko A-nuorten SM-liigan pistepörssin kolmannen sijan Ilveksen Joona Koppasen kanssa. Juusola valittiin kauden päätteeksi sarjan toiseen tähdistökentälliseen.

Toukokuussa 2017 Juusola teki KalPan kanssa vuoden mittaisen SM-liigasopimuksen. Hän teki SM-liigadebyyttinsä 8. joulukuuta 2017 Saimaan Palloa vastaan, kun KalPa kärsi lukuisista loukkaantumisista. Juusola merkittiin nelosketjun oikeaan laitaan, kun taas vasempaan laitaan merkittiin toinen liigadebytantti, Juuso Könönen. Ketjun keskushyökkääjänä kiersi kolmen ylemmän ketjun sentterit vuorollaan. Juusola sai ottelussa jääaikaa 9.24 minuuttia ja hän keräsi teholukeman –1. Liigauransa avausmaalin Juusola teki kuudennessa ottelussaan 30. joulukuuta 2017 Pelicansia vastaan. Jari Pulliainen valitsi hänet ottelun Alumnien tähtien kolmostähdeksi. Juusola pelasi SM-liigassa kauden 2017–2018 aikana seitsemän runkosarjaottelua. Hän pelasi miesten pelejä myös kuuden ottelun verran lainalla Mestis-joukkue Iisalmen Peli-Karhuissa. Helmikuussa 2018 Juusola teki KalPan kanssa kaksivuotisen jatkosopimuksen.

Juusola pelasi kauden 2017–2018 suurimmaksi osaksi KalPan A-nuorissa. Hän oli A-nuorten SM-liigan alkusarja ja runkosarja yhteenlaskettuna tehoilla 27+21=48 joukkueen paras maalintekijä ja toiseksi paras pistemies Aleksi Klemetin jälkeen. Juusola jakoi koko A-nuorten SM-liigan maalipörssin toisen sijan JYPin Justus Mikkosen ja Sportin Miro Lehtimäen kanssa edellään vain Bluesin Aarne Talvitie sekä pistepörssin kymmennen sijan JYPin Justus Mikkosen kanssa. Pudotuspeleissä hän oli KalPan paras maalintekijä kuudella osumallaan. Viidennessä finaaliottelussa 6. huhtikuuta 2018 vieraissa Oulun Kärppiä vastaan Juusola teki kaksi maalia, joista jälkimmäinen jäi KalPan 1–3-voittoon päättyneen ottelun ratkaisumaaliksi, joka ratkaisi joukkueelle näin ollen myös A-nuorten Suomenmestaruuden.

Alkukaudella 2018–2019 Juusola pelasi KalPassa neljä SM-liigaottelua ilman tehopisteitä sekä kuusi ottelua seuran A-nuorissa. Suurimmaksi osaksi hän pelasi kuitenkin lainalla IPK:n Mestis-joukkueessa, jonne KalPa lainasi Juusolan loppukaudeksi helmikuussa 2019. Kaikkiaan hänen tulokaskautensa Mestiksessä toi 34 runkosarjaottelussa tehot 15+4=19. Juusola oli IPK:n kolmanneksi paras maalintekijä. Hän jakoi Mestiksen tulokkaiden maalipörssin voiton SaPKon Atte Karppisen kanssa. Syyskuussa 2019 KalPa lainasi Juusolan jälleen IPK:hon. Hän ei pelannut alkukaudella otteluakaan KalPassa. Marraskuussa seura purki Juusolan sopimuksen yhteisymmärryksessä, kun hänelle ei löytynyt sopivaa roolia joukkueesta. IPK teki Juusolan kanssa kuitenkin loppukauden 2019–2020 kattavan sopimuksen. Huhtikuussa 2020 hän teki seuran kanssa vuoden mittaisen jatkosopimuksen.

Kaudella 2020–2021 Juusola voitti IPK:n sisäisen piste- ja maalipörssin tehoilla 13+14=27. Hän jakoi myös Mestiksen maalipörssin kymmenennen sijan KeuPa HT:n Joonas Larinmaan ja JoKP:n Samuel Salosen kanssa. Pudotuspeleissä Juusola jakoi kolmella osumallaan joukkueensa sisäisen maalipörssin voiton Janne Katosalmen ja Janne Hämäläisen kanssa. Hän voitti kauden päätteeksi pronssia. Juusola valittiin Mestiksen toiseen tähdistökentälliseen. Helmikuussa 2021 IPK lainasi hänet neljän ottelun ajaksi Saimaan Pallon SM-liigajoukkueeseen, jossa Juusola teki pelaamissaan otteluissa tehot 1+1=2. Hänet hankittiin joukkueeseen paikkaamaan Santeri Virtasen maajoukkuekomennuksen sekä Ville Vainikaisen, Ville Petmanin ja Filip Krivošíkin loukkaantumisten jättämiä aukkoja.

Juusola teki kaudeksi 2021–2022 1+1-vuotisen sopimuksen SaiPan kanssa. Hän pelasi varsinaisen tulokaskautensa aikana 46 runkosarjaottelua tehopistein 11+8=19. Juusola oli SaiPan kolmanneksi paras maalintekijä kahden muun tulokkaan, Valtteri Lipiäisen ja Roni Karvisen kanssa. Kolmikko jakoi SM-liigan tulokkaiden maalipörssin toisen sijan Kärppien Ville Koivusen kanssa edellään vain JYPin Joakim Kemell. Juusola jakoi myös tulokkaiden pistepörssin kuudennen sijan KalPan Elias Koposen kanssa. SaiPa ei kuitenkaan käyttänyt hänen sopimuksessaan ollutta optiota.

Kaudeksi 2022–2023 Juusola siirtyi kaksivuotisella sopimuksella Vaasan Sportiin. Hän jäi 14 pelaamassaan ottelussa kuitenkin ilman tehopisteitä. Joulukuussa 2022 Juusolan sopimus purettiin hänen omasta aloitteestaan. Kolme päivää myöhemmin Juusolan uutisoitiin siirtyvän kevääseen 2024 asti kestävällä sopimuksella Tšekin Extraligan HC Energie Karlovy Varyyn.

### Maajoukkueura

Juusola on pelannut sekä neljä nuorten että poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | Kärpät | A-SM | 2 | 0 | 0 | 0 | 0 | – | – | – | – | – |
| 2015–2016 | KalPa | A-SM | 47 | 11 | 26 | 37 | 22 | 7 | 2 | 0 | 2 | 0 |
| 2016–2017 | KalPa | A-SM | 45 | 20 | 34 | 54 | 18 | 3 | 0 | 1 | 1 | 0 | Kakkostähdistö |
| 2017–2018 | KalPa | A-SM | 42 | 27 | 21 | 48 | 36 | 12 | 6 | 1 | 7 | 6 |
|  | KalPa | SM-liiga | 7 | 1 | 0 | 1 | 2 | – | – | – | – | – |
|  | IPK | Mestis | 6 | 0 | 0 | 0 | 2 | – | – | – | – | – |
| 2018–2019 | KalPa | A-SM | 6 | 3 | 6 | 9 | 2 | – | – | – | – | – |
|  | KalPa | SM-liiga | 4 | 0 | 0 | 0 | 0 | – | – | – | – | – |
|  | IPK | Mestis | 34 | 15 | 4 | 19 | 18 | – | – | – | – | – |
| 2019–2020 | IPK | Mestis | 36 | 10 | 15 | 25 | 26 | – | – | – | – | – |
| 2020–2021 | IPK | Mestis | 27 | 13 | 14 | 27 | 6 | 6 | 3 | 1 | 4 | 0 | Kakkostähdistö |
|  | SaiPa | SM-liiga | 4 | 1 | 1 | 2 | 0 | – | – | – | – | – |
| 2021–2022 | SaiPa | SM-liiga | 46 | 11 | 8 | 19 | 8 | – | – | – | – | – |
| 2022–2023 | Sport | SM-liiga | 14 | 0 | 0 | 0 | 2 | – | – | – | – | – |
|  | HC Karlovy Vary | ČEL | 18 | 0 | 3 | 3 | 2 | 1 | 0 | 0 | 0 | 0 |
| 5 kautta | yhteensä | SM-liiga | 75 | 13 | 9 | 22 | 12 | – | – | – | – | – |
| 4 kautta | yhteensä | Mestis | 103 | 38 | 33 | 71 | 52 | 6 | 3 | 1 | 4 | 0 |

Lähteet
-------

* Mikko Juusola The Internet Hockey Databasessa (englanniksi)
* Mikko Juusola Eurohockey-sivustolla (englanniksi)
* Mikko Juusola *Elite Prospects*. Everysport Media Group AB.  (englanniksi)

### Viitteet

1. 1 2  IPK:lle kaksi sopimusta hyökkäykseen *ipk.fi*.  3.4.2020. Iisalmen Peli-Karhut Ry. Viitattu 7.5.2020.
2. ↑  KASTELLIN LUKIOON HYVÄKSYTYT 2014 (pdf) *ouka.fi*. Oulun kaupunki. Viitattu 28.10.2019.
3. 1 2 3 4 5 6 7 8 9  Mikko Juusola *Elite Prospects*. Everysport Media Group AB.  (englanniksi)
4. ↑  Kaikkonen, Janne: Kuusamolaista kiek­ko­tai­tu­ruutta liiga­kau­ka­loihin – Mikko Juusola ja KalPa sopimukseen *koillissanomat.fi*.  4.5.2017. Joutsen Media Oy.  Arkistoitu 12.5.2017. Viitattu 8.12.2017.
5. ↑  Elite Prospects - U16 SM-sarja Q Stats 2013-2014 *eliteprospects.com*. Everysport Media Group AB. Viitattu 20.3.2019. (englanniksi)
6. ↑  Elite Prospects - U16 SM-sarja Stats 2013-2014 *eliteprospects.com*. Everysport Media Group AB. Viitattu 20.3.2019. (englanniksi)
7. ↑  Elite Prospects - U16 SM-sarja Stats 2013-2014 *eliteprospects.com*. Everysport Media Group AB. Viitattu 20.3.2019. (englanniksi)
8. ↑  Elite Prospects - Kärpät U18 *eliteprospects.com*. Everysport Media Group AB. Viitattu 20.3.2019. (englanniksi)
9. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 20.3.2019. (englanniksi)
10. ↑  KalPa julkaisi kovia menetyksiä kokeneen joukkueen – nuorille tähdille liigasopimukset *suomikiekko.com*.  4.5.2017. Nordic Sport Media. Viitattu 8.12.2017.
11. ↑  Kokoonpanot *liiga.fi*.  8.12.2017. Jääkiekon SM-liiga Oy. Viitattu 8.12.2017.
12. ↑  Hirvonen, Ville: Nyt on hurja voittoputki vaarassa - KalPa todella siipirikkoisena Liiga-otteluun *Sportti.com*.  8.12.2017. Sport Content Oy. Viitattu 8.12.2017.
13. ↑  Ottelutilastot *liiga.fi*.  8.12.2017. Jääkiekon SM-liiga Oy. Viitattu 8.12.2017.
14. ↑  Otteluseuranta *liiga.fi*.  30.12.2017. Jääkiekon SM-liiga Oy. Viitattu 6.1.2018.
15. ↑  KalPa solmi neljä jatkosopimusta *kalpa.fi*.  20.2.2018. KalPa Hockey Oy. Viitattu 20.2.2018.
16. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 20.3.2019. (englanniksi)
17. ↑  Elite Prospects - KalPa U20 *eliteprospects.com*. Everysport Media Group AB. Viitattu 20.3.2019. (englanniksi)
18. ↑  KalPan A-nuoret Suomen mestareiksi! *kalpa.fi*.  6.4.2018. KalPa Hockey Oy. Viitattu 10.4.2018.
19. ↑  Kouvalainen, Miska: IPK:n loppukauden joukkue selvillä - Piipponen ja Juusola hyökkäyspalettiin mukaan *Jatkoaika.com*.  12.2.2019. Jatkoaika r.y. Viitattu 13.9.2019.
20. ↑  Elite Prospects - IPK *eliteprospects.com*. Everysport Media Group AB. Viitattu 20.3.2019. (englanniksi)
21. ↑  Elite Prospects - Award - Finland2 (Mestis) Most Goals by Rookie *eliteprospects.com*. Everysport Media Group AB. Viitattu 9.2.2021. (englanniksi)
22. ↑  Kouvalainen, Miska: IPK:n koeaikapelaajista neljä läpäisi seulan - Mikko Juusola lainalle KalPasta *Jatkoaika.com*.  6.9.2019. Jatkoaika r.y. Viitattu 6.9.2019.
23. ↑  Mikko Juusolan sopimus purettu *kalpa.fi*.  22.11.2019. KalPa Hockey Oy. Viitattu 22.11.2019.
24. ↑  Kouvalainen, Miska: IPK purki Nicklas Rintamäen kontrahdin − Mikko Juusola siirtyy IPK:n sopimuspelaajaksi *Jatkoaika.com*.  22.11.2019. Jatkoaika r.y. Viitattu 22.11.2019.
25. ↑  Koski, Matti: SaiPa vahvisti kokoonpanoaan kolmella lainasopimuksella, Joel Olkkoselle kahden vuoden jatkosopimus *Jatkoaika.com*.  9.2.2021. Jatkoaika r.y. Viitattu 1.3.2021.
26. ↑  Silventoinen, Juho: SaiPa julkisti uuden runkonsa – Pekka Virta odotetusti pääkäskijäksi *Jatkoaika.com*.  17.5.2021. Jatkoaika r.y. Viitattu 18.5.2021.
27. ↑  Elite Prospects - SaiPa *eliteprospects.com*. Everysport Media Group AB. Viitattu 8.4.2022. (englanniksi)
28. ↑  Pelaajatilastot *old.liiga.fi*. Jääkiekon SM-liiga Oy. Viitattu 8.4.2022.
29. ↑  Tarkkanen, Joni: Mikko Juusola siirtyy ensi kaudeksi Sportiin − myös viime kauden paras maalintekijä Henrik Eriksson jatkaa *Jatkoaika.com*.  8.4.2022. Jatkoaika r.y. Viitattu 8.4.2022.
30. ↑  Vaasan Sportin ja Mikko Juusolan välinen sopimus on purettu - samalla Sport kotiuttaa Jure Povšen *vaasansport.fi*.  19.12.2022. Hockey-Team Vaasan Sport Oy. Viitattu 20.12.2022.
31. ↑  Alatalo, Joni: Sportin jättänyt hyökkääjä siirtyy ulkomaille – uusi seura selvillä *suomikiekko.com*.  22.12.2022. Nordic Sport Media. Viitattu 22.12.2022.